Labai įdomios paieškos ir informacija apie senovę ir jos ryšį su šiandiena, be sarkazmo, mane tokie dalykai irgi domina. Bet OSM yra ŠIANDIENOS žemėlapis, istoriniams dalykams yra open history map. Jei į žemėlapį kišti viską, kas papuola, tai gausim tokį šlamštą, koks yra OSM-Carto („standartinis“ žemėlapis). OSM-Carto yra apie viską ir todėl apie nieką. Savivaldybė daug kam pinigus (teisingai) leidžia, tarkim padaro bortelius, kur dviračių takas kerta automobilių, nuožulniais. Ar tai reiškia kad tokį dalyką yra prasmė dėti į OSM? Ne - nes niekas niekada tokio dalyko į žemėlapį nedės. Kitas dalykas - žemėlapio heterogeniškumas, jei kažkas vienoje nedidelėje vietoje pažymėjo žiauriai detaliai, tai nereiškia, kad kas nors tą info naudos žemėlapyje, nes už to žmogaus žymėjimo vietos (ar praėjus keliems metams po jo žymėjimo) - informacija jau bus nepilna/nebetiksli - nenaudotina. Takų Antakalnyje jau tikrai per daug, bet čia kita problema, čia sutvarkysim su automatu, kuris tiesiog kuriant žemėlapį nurankios perteklinius keliukus.
Žemėlapis nėra asmeniškai mano, tai išsiaiškinkime, kas kokius žemėlapius norime padaryti ir tada žiūrėkime, koks bus bendras vardiklis. Tai kokius žemėlapius nori padaryti ir kokių duomenų klasių tiems žemėlapiams trūksta (manau ramiai galima kreiptis „tu“)? (ir gal paprasčiau bus į tomasstraupis@gmail.com)